CELEX: 62009TN0455
Language: da
Date: 2009-11-07 00:00:00
Title: Sag T-455/09: Sag anlagt den 7. november 2009 — Jiménez Sarmiento mod KHIM — Robin m.fl. (Q)

30.1.2010   
            
            
               DA
            
            
               Den Europæiske Unions Tidende
            
            
               C 24/57
            
         Sag anlagt den 7. november 2009 — Jiménez Sarmiento mod KHIM — Robin m.fl. (Q)
   (Sag T-455/09)
   2010/C 24/102
   Stævningen er affattet på spansk
   
      Parter
   
   
      Sagsøger: Vicente J. Jiménez Sarmiento (Madrid, Spanien) (ved abogado P. Ma García-Cabrerizo del Santo)
   
      Sagsøgt: Kontoret for Harmonisering i det Indre Marked (Varemærker og Design)
   
      De andre parter i sagen for appelkammeret: Michel Robin (Lasnes, Belgien), Daniel Falzone (Waterloo, Belgien), Maxime Monseur (Tamines, Belgien)
   
      Sagsøgerens påstande
   
   
               —
            
            
               Det fastslås i henhold til regel 70 i forordningen om gennemførelsesbestemmelser til EF-varemærkeforordningen, at fristen for indgivelse af skriftligt indlæg med begrundelsen for den klage, der ligger til grund for nærværende stævning, udløb den 16. maj 2009, og at den indgivelse, der skete den følgende 18. maj, som var en lørdag, er retmæssig.
            
         
               —
            
            
               Subsidiært og i tilfælde af, at Retten ikke giver medhold i den ovenstående påstand, fastslås det, at sagsøgeren begik en undskyldelig fejl ved beregningen af den pågældende frist.
            
         
               —
            
            
               Efter at have givet medhold i en af de ovennævnte påstande omgøres og annulleres afgørelsen truffet af appelkammeret ved Harmoniseringskontoret den 7. september 2009 i sag R 0312/2009-4, og det erklæres, at det skriftlige indlæg med begrundelsen for den omhandlede klage blev indgivet rettidigt, og appelkammeret ved Harmoniseringskontoret pålægges at foretage en realitetsbehandling af klagen.
            
         
      Søgsmålsgrunde og væsentligste argumenter
   
   
      Ansøger om EF-varemærket: Michel Robin, Daniel Falzone og Maxime Monseur
   
      Det omhandlede EF-varemærke: Figurmærket bestående af bogstavet Q bøjet og skrevet med fed streg forneden (registrering nr. 4 804 266) for varer i klasse 18, 25 og 28
   
      Indehaver af det i indsigelsessagen påberåbte varemærke eller tegn: Vicente J. Jiménez Sarmiento
   
      Det i indsigelsessagen påberåbte varemærke eller tegn: Det spanske figurmærke, som indeholder ordbestanddelen »quadrata« (nr. 1 770 312) for varer i klasse 25
   
      Indsigelsesafdelingens afgørelse: Afvisning af indsigelsen fra realitetsbehandling
   
      Appelkammerets afgørelse: Afvisning af klagen fra realitetsbehandling
   
      Søgsmålsgrunde: Urigtig fortolkning og anvendelse af regel 70 i forordning (EF) nr. 2868/1995 af 13. december 1995 om gennemførelsesbestemmelser til EF-varemærkeforordningen, den anfægtede afgørelse afviger fra sagsøgtes faste praksis, og der foreligger en af sagsøgeren begået undskyldelig fejl.